open-index/open-wikipedia-markdown huggingface dataset:
Πλαυτία (μητέρα του Λεύκιου Αίλιου)

Η **Πλαυτία**, λατιν.: *Plautia* ήταν Ρωμαία γυναίκα συγκλητικής τάξης, η οποία, σύμφωνα με τους κλασικούς μελετητές, έζησε στα τέλη του 1ου αι. και στις αρχές του 2ου αι. μ.Χ. Δεν έχουν βρεθεί ακόμη άμεσες ενδείξεις για την ύπαρξή της. Ο Ρόναλντ Σάυμ σχολιάζει για την κατάστασή της: «Η Πλαυτία αποτελεί παράδειγμα ενός κοινού φαινομένου στην ιστορία της Αυτοκρατορικής Ρώμης· ένα θραύσμα γνώσης που διασώθηκε από τη λήθη, αλλά μία προσωπικότητα με σημασία στην κοινωνική και πολιτική ιστορία της εποχής». 

## Ιστορία
Ο Έντμουντ Γκρόαγκ πρότεινε για πρώτη φορά την ύπαρξή της, για να εξηγήσει τις κατά τα άλλα αινιγματικές και αντιφατικές δηλώσεις σχετικά με τις οικογενειακές σχέσεις των συγκλητικών, που σχετίζονταν με τη δυναστεία των Αντωνίνων, παίρνοντας το όνομά της από την Αβιδία Πλαυτία, κόρη του Γάιου Αβίδιου Νιγρίνου, υπάτου το 110.  Ο Σάυμ αργότερα αναγνώρισε περισσότερους από τους συζύγους και τα παιδιά της, σχολιάζοντας με σαρκασμό, ότι ενώ «θα ήταν αναζωογονητικό να ανακαλύψουμε πτυχές της κοινωνικής ζωής, που δεν αποκαλύπτονται στην αλληλογραφία του Πλίνιου του Νεότερου (το διαζύγιο δεν έχει θέση στις κοσμικές σελίδες του)», παραδέχεται ότι η εναλλακτική λύση στην αποδοχή της ύπαρξης της Πλαυτίας ήταν να υποθέσουμε ότι «ο Αδριανός, πρόσφατα νυμφευμένος με τη Βιβία Σαβίνα, επέλεξε να αποπλανήσει τη σύζυγο του Κειόνιου Κόμμοδου».  Πιο πρόσφατα, ο Άντονυ Μπίρλεϋ αποδέχτηκε την ύπαρξή της, τοποθετώντας την στο γενεαλογικό του δέντρο των συγγενών του Λεύκιου Αίλιου Καίσαρα, όπου εμφανίζεται ως κόρη του Λεύκιου Αίλιου Λάμια Πλαύτιου Αιλιανού, υπάτου το 80. 

## Οικογένεια
Πιστεύεται ότι η Πλαυτία παντρεύτηκε τρεις διαφορετικούς άνδρες, με τους οποίους απέκτησε τουλάχιστον τέσσερα παιδιά: 
* Λεύκιος Κειόνιος Κόμμοδος, ύπατος το 106.
** Λεύκιος Αίλιος Καίσαρ, πατέρας του Αυτοκράτορα Λεύκιου Βέρου.
** Κειόνιος, που ταυτοποιείται ως ο πιθανολογούμενος πατέρας του Μάρκου Κειόνιου Σιλβανού, υπάτου το 156.
* Η δεύτερη σύζυγος του Γάιου Αβίδιου Νιγρίνου, υπάτου το 110, ο οποίος απεβίωσε το έτος 118
** Η Aβιδία Πλαυτίλα , παντρεύτηκε τον Λεύκιο Τίτιο Επίδιο Ακουιλίνο.
* Η δεύτερη σύζυγος του Σέξτου Βετουλένου Κιβίκα Κεριάλι, υπάτου το 106.
** Mάρκος Βετουλένος Κιβίκα Βάρβαρος, ύπατος το 157.

## Δείτε επίσης
* Βιστίλια
* Postumia (μητέρα του Decimus Brutus Albinus)

## Σημειώσεις

## Αναφορές

## Περαιτέρω ανάγνωση
* *Cassio Dione e l'impero romano da Nerva ad Antonino Pio: alla luce dei nuovi* του Guido Migliorati, 2003 – Ιταλική Ιστορική Δευτερεύουσα Πηγή
* *Η αρχαία ιστορία του Κέιμπριτζ*, Τόμος 11 των Alan K. Bowman, Peter Garnsey, Dominic Rathbone. Περιορισμένη προεπισκόπηση - Έκδοση: 2 - Σημειώσεις αντικειμένου: τ. 11 – 2000
* *Σερτώριος του Πλουτάρχου: Ένα ιστορικό σχόλιο* του C. Konrad· Chapel Hill: University of North Carolina Press, 1994
* *Μάρκος Αυρήλιος*, του Άντονι Ρίτσαρντ Μπίρλεϊ, Routledge, 2000
* *Ένα Λεξικό της Ρωμαϊκής Αυτοκρατορίας* του Matthew Bunson – 1995

Κατηγορία:Ρωμαίες γυναίκες
Κέικ μπανάνας

μικρογραφία|Κέικ μπανάνας με αμύγδαλα.
[μικρογραφία|Κέικ μπανάνας σε μορφή [μάφιν (χωρίς γλάσο).]]
[μικρογραφία|[Καπ κέικ|Kεκάκια μπανάνας (με γλάσο).]]
Το **κέικ μπανάνας** είναι ένα αρτοσκεύασμα που παρασκευάζεται χρησιμοποιώντας μπανάνα ως κύριο συστατικό και τα τυπικά συστατικά ενός κέικ. Μπορεί να παρασκευαστεί με διάφορους τρόπους, όπως κέικ σε στρώσεις, ως μάφιν (χωρίς γλάσο) ή ως κεκάκια (με γλάσο). Το κέικ μπανάνας στον ατμό βρίσκεται στην κινεζική, μαλαισιανή, ινδονησιακή και βιετναμέζικη κουζίνα. Η παλαιότερη γνωστή χρήση της φράσης "κέικ μπανάνας" τοποθετείται στις αρχές του 1700, και συγκεκριμένα το 1726, στο βιβλίο *Τέσσερα Χρόνια Ταξίδια* *του Πλοίαρχου Τζορτζ Ρόμπερτς.*

## Παρασκευή
Το κέικ μπανάνας παρασκευάζεται χρησιμοποιώντας την μπανάνα ως κύριο συστατικό και τυπικά συστατικά κέικ, όπως αλεύρι, ζάχαρη, αυγά, βούτυρο/μαργαρίνη/λάδι και μπέικιν πάουντερ/μαγειρική σόδα (για το φούσκωμα). Οι μπανάνες μπορούν να πολτοποιηθούν και να αναμειχθούν στο μείγμα του κέικ. Το κέικ μπορεί επίσης να καλυφθεί ή να γαρνιριστεί με φέτες μπανάνας. 

Συνήθως για την παρασκευή του κέικ χρησιμοποιούνται ώριμες μπανάνας. Επιπλέον υλικά όπως σοκολάτα, ξηροί καρποί (π.χ. καρύδια, αμυγδαλα κ.α.), ξηρά φρούτα (π.χ. σταφίδες), μαρμελάδα κτλ. μπορούν επίσης να προστεθούν. 

Για την παρασκευή του κέικ μπορεί να χρησιμοποιηθεί γλάσο. Το κέικ μπανάνας μπορεί να ψηθεί στον φούρνο ή να παρασκευαστεί ως κέικ στον ατμό με τη χρήση ατμομάγειρα. Μπορεί επίσης να φτιαχτεί σε μορφή σουφλέ, σε στρώσεις, ως μάφιν χωρίς γλάσο ή ως μικρά κεκάκια με γλάσο. Τέλος, υπάρχουν οι νηστίσιμες εκδοχές, για χορτοφάγους, για αυστηρά χορτοφάγους (βίγκαν), όπως επίσης και εκδοχές με χαμηλά λιπαρά.

## Παραπομπές


Κατηγορία:Κέικ
Κόιντος Σερουίλιος Πούδενς

Ο **Κόιντος Σερουίλιος Πούδενς**, λατιν.: *Quintus Servilius Pudens* ήταν Ρωμαίος συγκλητικός, που δραστηριοποιήθηκε κατά τον 2ο αι. μ.Χ. Ήταν κανονικός ύπατος για το έτος 166, με συνάδελφό του τον Λεύκιο Φουφίδιο Πολίωνα,  και ήταν ανθύπατος (κυβερνήτης) της Αφρικής γύρω στο 180. Ο Σερουίλιος Πούδενς είναι γνωστός μόνο μέσω σωζόμενων επιγραφών.

Ο Πούδενς μπορεί να σχετίζεται με τον Mάρκο Σερουίλιο Σιλανό, ύπατο το 152 και το 188, και οι δύο μπορεί να σχετίζονται με τον ύπατο του 189, Κόιντο Σερουίλιο Σιλανό.  Είναι βέβαιο ότι ο Πούδενς νυμφεύτηκε την Κειονία Πλαυτία, κόρη του Λεύκιου Αίλιου, του υιοθετημένου γιου του Αυτοκράτορα Αδριανού.  Η έπαυλή του στη Ρώμη έχει εντοπιστεί· τα σχετικά λουτρά έχουν βρεθεί και ανασκαφεί εν μέρει. 

Φαίνεται ότι ζούσαν δύο Σερουίλιοι Πούδενς περίπου την ίδια εποχή: μία επιγραφή πιστοποιεί ότι ένας άνδρας με το ίδιο όνομα ήταν *έπαρχος της των σιτηρών διανομής* (prefectus frumenti dandi), *δικαστικός* (juridicus) της Regio VIII Aemilia, και κυβερνήτης της Κρήτης και Κυρηναϊκής.  Ο Γκέζα Αλφέλντυ σημειώνει, ότι *οι δικαστικοί* για τις περιοχές της Ιταλίας δεν δημιουργήθηκαν μέχρι το 166, και ήταν πραιτοριανά αξιώματα, που κατείχαν πριν από την υπατεία. Επειδή οποιοσδήποτε γιος του Πούδενς, ύπατος, θα ήταν συγγενής με την αυτοκρατορική οικογένεια, αυτή η σχέση θα τον απάλλασσε από το να κατέχει πραιτοριανά αξιώματα. Ο νεότερος Κόιντος Σερουίλιος Πούδενς θα μπορούσε τότε να είναι ανιψιός τού υπάτου τού 166. 

## Δείτε επίσης
* γένος Σερβιλίων

## Παραπομπές

Κατηγορία:Ρωμαίοι ύπατοι του 2ου αιώνα
Μονή Αναλήψεως Πρώτης

Η **Μονή Αναλήψεως Παγγαίου** είναι μοναστήρι της Ιεράς 
 Μητροπόλεως Ζιχνών και Νευροκοπίου στον Δήμο Αμφίπολης, επί του Παγγαίου όρους. Επανιδρύθηκε το έτος 1979 στο ίδιο σημείο όπου από τον 18ο αιώνα υπήρχε ομώνυμη ανδρώα μονή.

## Ιστορικό

[thumb|Ο Άγιος Χρυσόστομος, ως [Ιερά Μητρόπολη Δράμας|Μητροπολίτης Δράμας (1902-1910).]]
Η Μονή προϋπήρχε ως ανδρική από τον 18ο αιώνα και αποτελούσε μετόχι της Ιεράς Μονής Παναγίας Εικοσιφοινίσσης. Η μονή τότε ανήκε στη Μητρόπολη Δράμας. Από το 1902 έως το 1910 Μητροπολίτης Δράμας διετέλεσε ο Άγιος Χρυσόστομος (ο μετέπειτα μάρτυρας Μητροπολίτης Σμύρνης). Είχε υπό την πνευματική του καθοδήγηση τη μονή και συντόνιζε τον Μακεδονικό Αγώνα στην Ανατολική Μακεδονία ταυτόχρονα με το ποιμαντικό και φιλανθρωπικό του έργο.

Η Μονή υπέστη κατά καιρούς επανειλημμένες καταστροφές, από τους Οθωμανούς και τους Βουλγάρους κατακτητές ιδιαίτερα κατά τα έτη 1913, 1917 και 1944.

Στη Μονή φυλάσσονται ιερά λείψανα του Αγίου Αρσενίου του Καππαδόκου και του Αγίου Μάμα.

Οι μοναχές ασχολούνται σήμερα με την αγιογραφία, την ιεροραπτική, την κηροπλαστική κ.ά. Εορτάζει σαράντα ημέρες μετά το Πάσχα (της Αναλήψεως).

## Παραπομπές


Α
Κατηγορία:Δήμος Αμφίπολης
Ουμιδία Κουαδρατίλα

μικρογραφία| Μαυσωλείο της Oυμιδίας Κουαδρατίλας στο Casinum (Cassino).

Η **Ουμίδια Κουαδρατίλα**, λατιν.: *Ummidia Quadratilla* ήταν μ;iα πλούσια Ρωμαία γυναίκα και μέλος του γένους των Ουμιδίων. Απεβίωσε κατά τη διάρκεια της βασιλείας του Αυτοκράτορα Τραϊανού (98-117) σε ηλικία λίγο πάνω από 80 ετών, αφήνοντας τα δύο τρίτα (*ex besse*) της περιουσίας της στον εγγονό της, και το άλλο τρίτο στην εγγονή της.  Ο εγγονός της, Ουμίδιος Κουαδράτος, ήταν στενός φίλος του Ρωμαίου συγκλητικού και ιστορικού Πλίνιου του Νεότερου, ο οποίος την επαινεί για την ενίσχυση των σπουδών του Κουαδράτου, διατηρώντας τον παράλληλα ανέγγιχτο από τον πολυτελή τρόπο ζωής της. 

Ο Πλίνιος ανέφερε επίσης ότι κράτησε τον Κουαδράτο ανέγγιχτο από τον υπερβολικό τρόπο ζωής της, «όχι μόνο από αγάπη, αλλά και από σεβασμό». Το έκανε αυτό, καθώς στα νιάτα της, αυτός ο πολυτελής τρόπος ζωής ήταν συνηθισμένος για εκείνη και για παρόμοιες οικογένειες. Ωστόσο, υπό τη νέα Ρωμαϊκή Αυτοκρατορία, η κοινωνία είχε γίνει πιο αυστηρή, και ήταν καλύτερο για τον Κουαδράτο να μην εντρυφήσει σε αυτές τις πολυτέλειες, εάν ήθελε να συνεχίσει τη σταδιοδορμία του. 

Η Κουαδρατίλα ήταν πιθανώς κόρη του Γάιου Ουμίδιου Δούρμιου Κουαδράτου, κυβερνήτη της Συρίας, ο οποίος απεβίωσε το 60 μ.Χ. Αναφέρεται σε δύο επιγραφές, που ανακαλύφθηκαν στο Κασίνουμ (Κασσίνο) στο Λάτσιο, την πατρίδα της οικογένειάς της:

: "Ummidia C(ai) f(ilia) / Quadratilla / amphitheatrum et / templum Casinatibus / sua pecunia fecit" (CIL Χ, 5183).
: "[Ummidia C(ai) f(ilia) Qu]adrati[lla theatr]um / [impensis? patri]s sui [exornatum? vetus]tate / [collapsum Casinatibus su]a pec(unia) [res]titu[it et ob dedica]tionem / [decurionibus et popu]lo et [m]ulier[ibus epulum] dedit" (AE 1946, 174 / AE 1992, 244).

## Βιβλιογραφία
* Mauriz Schuster: Ummidius 3.(in German) In: Realencyclopädie der classischen Altertumswissenschaft (RE). Vol. IX A,1, Stuttgart 1961, col. 600–603.

## Αναφορές

## Εξωτερικοί σύνδεσμοι
* Πλίνιος ''Επ.''  vii.  24 (Αγγλικά) 
* Πλίνιος ''Επ.'' Βιβλίο vii (Λατινικά)

Κατηγορία:Ρωμαίοι του 2ου αιώνα
Κατηγορία:Ρωμαίες γυναίκες
Ψωμί μπανάνας

[μικρογραφία|Το [κέικ μπανάνας παρασκευάζεται με τη χρήση ζάχαρης και μπέικιν πάουντερ. Αντίθετα, το ψωμί μπανάνας συνήθως παρασκευάζεται χωρίς τη χρήση ζάχαρης και με τη χρήση μαγιάς. ]]
Το **ψωμί μπανάνας** είναι ένα αρτοσκεύασμα που έχει ως κύριο συστατικό τη μπανάνα. Τα συστατικά που χρησιμοποιούνται για την παρασκευή του είναι τα τυπικά συστατικά ενός ψωμιού (με τη χρήση μαγιάς). Το ψωμί μπανάνας δεν περιέχει ζάχαρη, όπου η μπανάνα χρησιμοποιείται ως γλυκαντικό συστατικό. Αντίθετα, στο κέικ μπανάνας, χρησιμοποιείται ζάχαρη, όπως επίσης μπέικιν πάουντερ αντί για μαγιά ως διογκωτικό μέσο.

Το ψωμί μπανάνας παρασκευάζεται με την πολτοποίηση της μπανάνας. Συνήθως χρησιμοποιείται αλεύρι για όλες τις χρήσεις, μπορεί ωστόσο να χρησιμοποιηθεί αλεύρι βρώμης, αλεύρι χωρίς γλουτένη, αλεύρι ολικής άλεσης κτλ. Τα βασικά συστατικά για την παρασκευή του είναι ώριμες μπανάνες, αλεύρι, μαγιά, γάλα, βούτυρο, και μέλι ή ζάχαρη (προαιρετικά). Υπάρχουν και οι εκδοχές του ψωμιού για αυστηρά χορτοφάγους (βίγκαν).

Στις ΗΠΑ, πιστεύεται ευρέως ότι το ψωμί μπανάνας άρχισε να αποκτά δημοτικότητα στις αρχές της δεκαετίας του 1930. Μερικοί ιστορικοί θεωρούν την άνοδο της φήμης αυτού του ψωμιού ως υποπροϊόν της Μεγάλης Ύφεσης. Πολλοί άνθρωποι εκείνη την εποχή δίσταζαν να πετάξουν τις υπερώριμες μπανάνες. Από μαγειρικής άποψης, οι παλαιωμένες μπανάνες λειτουργούσαν ως ένα φθηνό υποκατάστατο της ζάχαρης σε μια εποχή που οι πόροι ήταν περιορισμένοι.

## Παραπομπές


Κατηγορία:Ψωμιά
NGC 3087

Ο **[[Νέος Γενικός Κατάλογος|NGC]] 3087** είναι ελλειπτικός γαλαξίας στον αστερισμό Αντλία. Η ταχύτητά του συγκριτικά με την κοσμική ακτινοβολία υποβάθρου είναι  και κατά συνέπεια ο γαλαξίας αυτός απέχει περίπου 144 εκατομμύρια έτη φωτός. Τον ανακάλυψε ο αστρονόμος Τζων Χέρσελ στις 2 Φεβρουαρίου 1835

## Υπερκαινοφανής
Έχει παρατηρηθεί ένας υπερκαινοφανής στον NGC 3087: ο τύπου Ia **SN 2023mdv** στις 29 Ιουνίου 2023.

## Ομάδα γαλαξιών
Ο NGC 3087 ανήκει στη μικρή ομάδα γαλαξιών NGC 3038 (γνωστή και ως LGG 184) στην οποία περιλαμβάνονται επίσης οι γαλαξίες NGC 3038, NGC 3120, IC 2532, ESO 373–21 και ESO 373–26.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Αντλία (αστερισμός)
Κατηγορία:Ελλειπτικοί γαλαξίες
3087
28845
-06-22-005
Κομητεία Γκέινς (Τέξας)

Η **Κομητεία Γκέινς ** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 21,598 κάτοικοι. Η διοικητική πρωτεύουσα (*έδρα*) είναι το Σεμινόλ. Η κομητεία πήρε το όνομά της από τον Τζέιμς Γκέινς, έναν έμπορο που υπέγραψε τη Διακήρυξη Ανεξαρτησίας του Τέξας.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.503 τετραγωνικών μιλίων (3.890 km2 ) , εκ των οποίων 0,5 τετραγωνικά μίλια (1,3 km2)  καλύπτονται από νερό.

### Γειτονικές κομητείες
*Κομητεία Γιοακούμ (βόρεια)
*Κομητεία Τέρι (βόρεια)
*Κομητεία Ντόσον (ανατολικά)
*Κομητεία Μάρτιν (νοτιοανατολικά)
*Κομητεία Άντριους (νότια)
*Κομητεία Λι, Νέο Μεξικό (δυτικά)

## Παραπομπές


Κατηγορία:Κομητείες του Τέξας
Κομητεία Γκρεγκ (Τέξας)

Η **Κομητεία Γκρεγκ** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 124,239 κάτοικοι. Η διοικητική πρωτεύουσα (*έδρα*) είναι το Λόνγκβιου. Η κομητεία πήρε το όνομά της από τον Τζον Γκρεγκ, στρατηγό των Συνομόσπονδων Πολιτειών που σκοτώθηκε εν ώρα μάχης κατά τη διάρκεια του Αμερικανικού Εμφυλίου Πολέμου.

Η κομητεία Γκρεγκ αποτελεί μέρος της μητροπολιτικής περιοχής Λόνγκβιου του Τέξας και της συνδυασμένης στατιστικής περιοχής Λόνγκβιου- Μάρσαλ του Τέξας.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 276 τετραγωνικών μιλίων (710 km2), εκ των οποίων 2,5 τετραγωνικά μίλια (6,5 km2) καλύπτονται από νερό.

### Γειτονικές κομητείες
*Κομητεία Άπσουρ (βόρεια)
*Κομητεία Χάρισον (ανατολικά)
*Κομητεία Ρασκ (νότια)
*Κομητεία Σμιθ (δυτικά)

## Παραπομπές


Κατηγορία:Κομητείες του Τέξας
Κομητεία Ζαβάλα (Τέξας)

Η **Κομητεία Ζαβάλα** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 9,670 κάτοικοι. Η διοικητική πρωτεύουσα (*έδρα*) είναι το Κρίσταλ Σίτι.
 
Η κομητεία δημιουργήθηκε το 1858 και οργανώθηκε αργότερα το 1884. Η κομητεία πήρε το όνομά της από τον Λορέντζο ντε Ζαβάλα, Μεξικανό πολιτικό, υπογράφοντα τη Διακήρυξη Ανεξαρτησίας του Τέξας και πρώτο αντιπρόεδρο της Δημοκρατίας του Τέξας.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.302 τετραγωνικών μιλίων (3.370 km2) , εκ των οποίων τα 1.297 τετραγωνικά μίλια (3.360 km2) είναι στεριά και τα 4,3 τετραγωνικά μίλια (11 km2 ) καλύπτονται από νερό.

### Γειτονικές κομητείες
*Κομητεία Ουβάλντε (βόρεια)
*Κομητεία Φρίο (ανατολικά)
*Κομητεία Λα Σαλ (νοτιοανατολικά)
*Κομητεία Ντίμιτ (νότια)
*Κομητεία Μάβερικ (δυτικά)

## Παραπομπές


Κατηγορία:Κομητείες του Τέξας
Κομητεία Κίνεϊ (Τέξας)

Η **Κομητεία Κίνεϊ** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 3.129 κάτοικοι. Η διοικητική πρωτεύουσα (*έδρα*) είναι το Μπράκετβιλ.
 
Η κομητεία δημιουργήθηκε το 1850 και αργότερα οργανώθηκε το 1874.Ονομάστηκε έτσι από τον Χένρι Λόρενς Κίνεϊ, έναν πρώιμο άποικο.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.365 τετραγωνικών μιλίων (3.540 km2) , εκ των οποίων 5,1 τετραγωνικά μίλια (13 km2) καλύπτονται από νερό. Η κομητεία χωρίζεται από το Μεξικό από τον Ρίο Γκράντε και αποστραγγίζεται από πολυάριθμους μικρούς παραποτάμους αυτού του ποταμού.

### Γειτονικές κομητείες
*Κομητεία Έντουαρντς (βόρεια)
*Κομητεία Ουβάλντε (ανατολικά)
*Κομητεία Μάβερικ (νότια)
*Κομητεία Βαλ Βέρντε (δυτικά)

## Παραπομπές


Κατηγορία:Κομητείες του Τέξας
Κομητεία Άπσουρ (Τέξας)

Η **Κομητεία Άπσουρ** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 40,892 κάτοικοι.  Η διοικητική πρωτεύουσα (*έδρα*) είναι το Γκίλμερ. Η κομητεία πήρε το όνομά της από τον Άμπελ Π. Άπσουρ, ο οποίος ήταν Υπουργός Εξωτερικών των ΗΠΑ κατά τη διάρκεια της θητείας του Προέδρου Τζον Τάιλερ.

Η κομητεία Άπσουρ είναι μέρος της Μητροπολιτικής Στατιστικής Περιοχής Λόνγκβιου του Τέξας, καθώς και της Συνδυασμένης Στατιστικής Περιοχής Λόνγκβιου- Μάρσαλ του Τέξας.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 593 τετραγωνικών μιλίων (1.540 km2 ), εκ των οποίων τα 583 τετραγωνικά μίλια (1.510 km2) είναι στεριά και τα 9,7 τετραγωνικά μίλια (25 km2 ) καλύπτονται από νερό.

### Γειτονικές κομητείες

*Κομητεία Καμπ (βόρεια)
*Κομητεία Μόρις (βορειοανατολικά)
*Κομητεία Μάριον (ανατολικά)
*Κομητεία Χάρισον (νοτιοανατολικά)
*Κομητεία Γκρεγκ (νότια)
*Κομητεία Σμιθ (νοτιοδυτικά)
*Κομητεία Γουντ (δυτικά)

## Παραπομπές


Κατηγορία:Κομητείες του Τέξας
Κομητεία Γκάρζα (Τέξας)

Η **Κομητεία Γκάρζα** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 5.816 κάτοικοι. Η διοικητική πρωτεύουσα (*έδρα*) είναι το Ποστ. Η κομητεία δημιουργήθηκε το 1876 και οργανώθηκε αργότερα το 1907. Η Γκάρζα πήρε το όνομά της από μια πρωτοπόρο οικογένεια της κομητείας Μπέξαρ, καθώς κάποτε ήταν μέρος αυτής της κομητείας.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 896 τετραγωνικών μιλίων (2.320 km2) , εκ των οποίων τα 893 τετραγωνικά μίλια (2.310 km2) είναι γη και τα 2,8 τετραγωνικά μίλια (7,3 km2 ) καλύπτονται από νερό.

### Γειτονικές κομητείες

*Κομητεία Κρόσμπι (βόρεια)
*Κομητεία Ντίκενς (βορειοανατολικά)
*Κομητεία Κεντ (ανατολικά)
*Κομητεία Σκάρι (νοτιοανατολικά)
*Κομητεία Μπόρντεν (νότια)
*Κομητεία Λυνν (δυτικά)
*Κομητεία Λάμποκ (βορειοδυτικά)

## Παραπομπές


Κατηγορία:Κομητείες του Τέξας
Κομητεία Κλέμπεργκ (Τέξας)

Η **Κομητεία Κλέμπεργκ** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν
31,040 κάτοικοι. Η διοικητική πρωτεύουσα (*έδρα*) είναι το Κίνγκσβιλλ.

Η κομητεία οργανώθηκε το 1913 και πήρε το όνομά της από τον Ρόμπερτ Τζ. Κλέμπεργκ, έναν πρώιμο άποικο.

Η κομητεία Κλέμπεργκ αποτελεί μέρος της Μικροπολιτικής Στατιστικής Περιοχής Κίνγκσβιλ του Τέξας, η οποία αποτελεί επίσης μέρος της Συνδυασμένης Στατιστικής Περιοχής Κόρπους Κρίστι - Κίνγκσβιλ - Άλις του Τέξας. Το μεγαλύτερο μέρος της γης της κομητείας βρίσκεται στο περίφημο Κινγκ Ραντς, το οποίο εκτείνεται και σε γειτονικές κομητείες.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.090 τετραγωνικών μιλίων (2.800 km2) , εκ των οποίων τα 881 τετραγωνικά μίλια (2.280 km2 ) είναι στεριά και τα 209 τετραγωνικά μίλια (540 km2) είναι νερό. Συνορεύει με τον Κόλπο του Μεξικού. Ο κόλπος Μπάφιν αποτελεί μεγάλο μέρος των συνόρων με την κομητεία Κένεντι.

### Γειτονικές κομητείες

*Κομητεία Νουέσες (βόρεια)
*Κομητεία Κένεντι (νότια)
*Κομητεία Μπρουκς (νοτιοδυτικά)
*Κομητεία Τζιμ Γουέλς (δυτικά)

## Παραπομπές


Κατηγορία:Κομητείες του Τέξας
Κομητεία Κόλιν (Τέξας)

Η **Κομητεία Κόλιν** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 1,195,359 κάτοικοι. Η διοικητική πρωτεύουσα (*έδρα*) είναι το ΜακΚίνεϊ.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει έκταση 886 τετραγωνικών μιλίων (2.290 km2 ) , εκ των οποίων τα 841 τετραγωνικά μίλια (2.180 km2 ) είναι στεριά και τα 45 τετραγωνικά μίλια (120 km2 ) (5,1%) καλύπτονται από νερό.

### Γειτονικές κομητείες

* Κομητεία Γκρέισον (βόρεια)
* Κομητεία Φάννιν (βορειοανατολικά)
* Κομητεία Χαντ (ανατολικά)
* Κομητεία Ρόκγουολ (νοτιοανατολικά)
* Κομητεία Ντάλας (νότια)
* Κομητεία Ντέντον (δυτικά)

## Παραπομπές


Κατηγορία:Κομητείες του Τέξας
Κομητεία Κόλμαν (Τέξας)

Η **Κομητεία Κόλμαν** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 7,842 κάτοικοι. Η διοικητική πρωτεύουσα (*έδρα*) είναι το Κόλμαν.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.281 τετραγωνικά μίλια (3.320 km2 ), εκ των οποίων 1.262 τετραγωνικά μίλια (3.270 km2) είναι στεριά και 19 τετραγωνικά μίλια (49 km2 ) (1,5%) καλύπτονται από νερό.

### Γειτονικές κομητείες

* Κομητεία Κάλαχαν (βόρεια)
* Κομητεία Μπράουν (ανατολικά)
* Κομητεία Μακάλοχ (νότια)
* Κομητεία Κόντσο (νοτιοδυτικά)
* Κομητεία Ράνελς (δυτικά)
* Κομητεία Τέιλορ (βορειοδυτικά)

## Παραπομπές


Κατηγορία:Κομητείες του Τέξας
Κομητεία Κρέιν (Τέξας)

Η **Κομητεία Κρέιν** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 4,574 κάτοικοι. Η διοικητική πρωτεύουσα (*έδρα*) είναι το Κρέιν. Η κομητεία δημιουργήθηκε το 1887 και αργότερα οργανώθηκε το 1927. Ονομάστηκε έτσι από τον Γουίλιαμ Κάρεϊ Κρέιν, πρόεδρο του Πανεπιστημίου Μπέιλορ στο Γουάκο του Τέξας, το οποίο συνδέεται με τους Νότιους Βαπτιστές.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 786 τετραγωνικών μιλίων (2.040 km2 ) , εκ των οποίων τα 785 τετραγωνικά μίλια (2.030 km2 ) είναι γη και τα 0,7 τετραγωνικά μίλια (1,8 km2 ) (0,08%) καλύπτονται από νερό.

### Γειτονικές κομητείες
* Κομητεία Έκτορ (βόρεια)
* Κομητεία Άπτον (ανατολικά)
* Κομητεία Κρόκετ (νοτιοανατολικά)
* Κομητεία Πέκος (νότια)
* Κομητεία Ουόρντ (δυτικά)

## Παραπομπές


Κατηγορία:Κομητείες του Τέξας
Κομητεία Λάιβ Όουκ (Τέξας)

Η **Κομητεία Λάιβ Όουκ** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 11,584 κάτοικοι. Η διοικητική πρωτεύουσα (*έδρα*) είναι το Τζορτζ Γουέστ.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.079 τετραγωνικών μιλίων (2.790 km2 ), εκ των οποίων 1.040 τετραγωνικά μίλια (2.700 km2 ) είναι γη και 39 τετραγωνικά μίλια ή 100 km2 (ποσοστό 3,6%) καλύπτονται από ύδατα (λίμνες, ποτάμια).

### Γειτονικές κομητείες

* Κομητεία Κάρνες (βορειοανατολικά)
* Κομητεία Μπι (ανατολικά)
* Κομητεία Σαν Πατρίσιο (νοτιοανατολικά)
* Κομητεία Τζιμ Γουέλς (νότια)
* Κομητεία Ντιβάλ (νοτιοδυτικά)
* Κομητεία ΜακΜάλεν (δυτικά)
* Κομητεία Ατασκόσα (βορειοδυτικά)

## Παραπομπές


Κατηγορία:Κομητείες του Τέξας
Κομητεία Λάιμστοουν (Τέξας)

Η **Κομητεία Λάιμστοουν** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 22,250 κάτοικοι. Η διοικητική πρωτεύουσα (*έδρα*) είναι το Γκρόεσμπεκ.
## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 933 τετραγωνικών μιλίων (2.420 km2) , εκ των οποίων τα 905 τετραγωνικά μίλια (2.340 km2 ) είναι στεριά και τα 28 τετραγωνικά μίλια ή 73 km2 (ποσοστό 3,0%) καλύπτονται από ύδατα (λίμνες, ποτάμια).

### Γειτονικές κομητείες

* Κομητεία Ναβάρο (βόρεια)
* Κομητεία Φρίστοουν (βορειοανατολικά)
* Κομητεία Λεόν (νοτιοανατολικά)
* Κομητεία Ρόμπερτσον (νότια)
* Κομητεία Φολς (νοτιοδυτικά)
* Κομητεία ΜακΛέναν (δυτικά)
* Κομητεία Χιλλ (βορειοδυτικά)

## Παραπομπές


Κατηγορία:Κομητείες του Τέξας
Μορφολογικός Κατάλογος Γαλαξιών

Ο ***Μορφολογικός Κατάλογος Γαλαξιών*** () είναι αστρονομικός κατάλογος που περιλαμβάνει 30.642 γαλαξίες και συντάχθηκε από ομάδα Σοβιετικών αστρονόμων υπό την επίβλεψη του Μπορίς Βοροντσόφ-Βελιαμίνοφ. Στην αγγλική ο κατάλογος αναφέρεται ως ***Morphological Catalogue of Galaxies*** ή με τη συντομογραφία **MCG**.

Συντάχθηκε βασιζόμενος στην ανάλυση φωτογραφικών πλακών που ελήφθησαν από την *[[Palomar Sky Survey]]* και περιλάμβανε όλους τους γαλαξίες με φωτογραφικό μέγεθος έως και 15 καθώς η συμπερίληψη μεγαλύτερων μεγεθών θα αύξανε εκθετικά τον αριθμό των αντικειμένων προς καταγραφή. Δημοσιεύτηκε σε πέντε μέρη μεταξύ 1962 και 1974. Στο τελευταίο περιλήφθηκε επίσης αριθμός γαλαξιών με μέγεθος μεγαλύτερο από 15.

Ο πρώτος από τους τρεις αριθμούς μετά τη συντομογραφία MCG δηλώνει τον αριθμό των ζωνών στις οποίες έχει διαιρεθεί η ουράνια σφαίρα. Αυτές έχουν οριστεί και οριοθετηθεί με ακρίβεια από την *[[Palomar Sky Survey|Palomar Observatory Sky Survey]]* (POSS) η οποία διεξήχθη από το Αστεροσκοπείο του Πάλομαρ στα 1948-1958. Οι ζώνες, που πλάτους 6 μοιρών, υποδεικνύονται με έναν προοδευτικό αριθμό που ξεκινά από τον ισημερινό (οριζόμενος ως +00) έως τον ουράνιο πόλο (οριζόμενος ως +15). Ο δεύτερος αριθμός δηλώνει τον αριθμό του πεδίου που οριοθετήθηκε από την POSS μέσα σε κάθε ζώνη και ο τρίτος αριθμός αντιπροσωπεύει τον προοδευτικό αριθμό MCG στο πλαίσιο του αντίστοιχου πεδίου.

## Παραπομπές


Κατηγορία:Αστρονομικοί κατάλογοι
Vodka Juniors (συγκρότημα)

Οι **Vodka Juniors** είναι ένα hardcore punk συγκρότημα από την Αθήνα, το οποίο δημιουργήθηκε το στην Αθήνα το 2000. Η μουσική τους χαρακτηρίζεται από γρήγορο ρυθμό και μελωδικά μέρη, επηρεασμένη από διάφορα μουσικά είδη όπως surf, rock και 80's hardcore. Από το 2000 έως τώρα κυκλοφορουν τα άλμπουμ του μέσω της δισκογραφικής εταιρείας Cannonball 666.

Αποτελείται από τον Κωστή(φωνητικά και κιθάρα), τον Χάρη(φωνητικά και κιθάρα), τον Ορέστη(φωνητικά και ντραμς) και τον Κώστα(μπάσο). Μέλη του συγκροτήματος έχουν υπάρξει και ένας Παναγιώτης και ένας Χρήστος

Οι Vodka Juniors έχουν κάνει συναυλίες με πολλά γνωστά συγκροτήματα στην Ελλάδα και το εξωτερικό, όπως Propagandhi, Satanic Surfers, Bad Movies, Στράφι, Planet of Zeus.

Το άλμπουμ 'Club riot' εκδόθηκε μετά από μια εκστρατεία συλλογικής χρηματοδότησης, και ήταν ένα τριπλό άλμπουμ με συνολικά 45 τραγούδια

Στις 10 Μαΐου 2025 γιόρτασαν τα 25 χρόνια του συγκροτήματος με μια συναυλία στην Αθήνα

## Βασική δισκογραφία
* No Drinks For You (2000)
* Drunk and loud (2001)
* All them clowns (2002)
* Suburbancore (2004)
* Walk the plank (2005)
* Dark poetry (2008)
* Clubriot (2015)
* Warrior Anthems (2018)

## Εξωτερικοί σύνδεσμοι

Vodka Juniors «Συνέντευξη μέσα από το βαν»
## Παραπομπές


Κατηγορία:Ελληνικά punk rock συγκροτήματα
Κατηγορία:Ελληνικά μουσικά συγκροτήματα
Πομπώνιος Βάσσος (ύπατος το 211)

Ο **Πομπώνιος Βάσσος**, λατιν.: *Pomponius Bassus* (175 – 221) ήταν Ρωμαίος συγκλητικός, που υπηρέτησε κατά τη διάρκεια της βασιλείας του Σεπτίμιου Σεβήρου, του Καρακάλλα και του Γέτα.

## Βιογραφία
Ο πατέρας του Πομπόνιου Βάσσου ήταν πιθανώς ο Γάιος Πομπώνιος Βάσσος Τερεντιανός (π. 155-μετά το 193), ο οποίος υπηρέτησε ως αντικαταστάτης ύπατος γύρω στο 193. Το όνομα τής μητέρας του είναι άγνωστο.

Ο Βάσσος ήταν κανονικός ύπατος το 211. Μεταξύ 212 και 217 ο Βάσσος υπηρέτησε ως λεγάτος της Κάτω ή Άνω Μοισίας και πιθανώς ως έπαρχος (κυβερνήτης) της Μυσίας.

Κάποια στιγμή μεταξύ 216 και 218, νυμφεύτηκε την πλούσια Αννία Αυρηλία Φαυστίνα, δισεγγονή του Μάρκου Αυρηλίου και της Φαυστίνας της Νεότερης· επίσης ήταν μικρανιψιά του Καρακάλλα. Όταν ο Βάσσος νυμφεύτηκε τη Φαυστίνα, μετακόμισαν στο μεγάλο κτήμα της Φαυστίνας στην Πισιδία. Ο γάμος τους ήταν ευτυχισμένος. Υπάρχουν επιγραφές στο κτήμα της Πισιδίας, που πιστοποιούν τόσο τον γάμο τους, όσο και την κοινή ιδιοκτησία του κτήματος. Η Φαυστίνα γέννησε στον Βάσσο τουλάχιστον δύο παιδιά: μία κόρη, που ονομαζόταν Πομπονία Ουμιδία (γενν. το 219) και έναν γιο, τον Πομπόνιο Βάσσο (γενν. το 220).

Πριν από τον Ιούνιο του 221, ο Αυτοκράτορας Ελαγάβαλος ελκύστηκε από τη γοητεία, την ομορφιά και την αυτοκρατορική καταγωγή της Φαυστίνας. Ο Ελαγάβαλος διέταξε τη Σύγκλητο να θανατώσει τον Βάσσο με κάποια επιπόλαιη πρόφαση, για να την αποκτήσει. Μετά την εκτέλεση του Βάσσου, ο Ελαγάβαλος απαγόρευσε στη Φαυστίνα να τον θρηνήσει.

Τον Ιούλιο του 221 ο Ελαγάβαλος νυμφεύτηκε την Φαυστίνα ως τρίτη σύζυγό του, αλλά τη χώρισε μέχρι το τέλος του έτους.

## Πηγές
* Περιγραφικός κατάλογος ενός ντουλαπιού με μεγάλα ορειχάλκινα μετάλλια της Ρωμαϊκής Αυτοκρατορίας, Από τον William Henry Smyth 1834
* Οι πόλεις και οι επισκοπές της Φρυγίας: Δοκίμιο για την τοπική ιστορία της Φρυγίας από τους πρώτους χρόνους έως την τουρκική κατάκτηση, Τόμος πρώτος, Μέρος πρώτο - Από τον William M. Ramsay 2004
* Pomponius Bassus

Κατηγορία:Ρωμαίοι ύπατοι του 3ου αιώνα
Πομπονία Ουμιδία

Η **Πομπονία Ουμιδία**, λατιν.: *Pomponia Ummidia* (π. 219-μετά το 275) ήταν Ρωμαία ευγενής από τη M. Ασία και εξέχουσα προσωπικότητα στη Ρώμη, κατά τη διάρκεια της βασιλείας των Αυτοκρατόρων Γαλλιηνού, Κλαύδιου Γοτθικού, Κουιντίλλου και Αυρηλιανού. Έζησε την περίοδο της Κρίσης του Τρίτου Αιώνα στη Ρωμαϊκή Αυτοκρατορία.

## Βιογραφία
Η Πομπονία Ουμιδία καταγόταν από μία διακεκριμένη οικογένεια συγκλητών. Ήταν κόρη του συγκλητικού Πομπόνιου Βάσσου και της πλούσιας κληρονόμου Αννίας Φαυστίνας της Νεότερης, ενώ αδελφός της ήταν ο συγκλητικός Πομπώνιος Βάσσος. Ήταν ιταλικής, ρωμαϊκής και ποντιακής (ελληνικής) καταγωγής.

Η Αννία Φαυστίνα η Νεότερη ήταν δισεγγονή του Αυτοκράτορα Μάρκου Αυρηλίου και της συζύγου του Φαυστίνας της Νεότερης· επίσης ήταν μικρανιψιά του Κόμμοδου. Έτσι μέσω της μητέρας της, η Πομπονία Ουμιδία ήταν απόγονος της πρώην κυβερνώσας δυναστείας των Αντωνίνων της Ρωμαϊκής Αυτοκρατορίας.

Το επίθετο (cognomen) *Ουμιδία* αποκαλύπτει ότι ήταν απόγονος του γένους των Ουμιδίων. Η Αννία Φαυστίνα η Νεότερη έδωσε αυτό το επίθετο, προς τιμή τής γιαγιάς της Ουμιδίας Κορνηφικίας Φαυστίνας.

Η Πομπονία Ουμιδία μαζί με τον αδελφό της, γεννήθηκαν και μεγάλωσαν στο μεγάλο κτήμα τής μητέρας της στην Πισιδία. Το κτήμα στο οποίο γεννήθηκαν και μεγάλωσαν αυτή και ο αδελφός της είναι ένα από τα πολλά κτήματα στην Πισιδία, που ονομάζονται *Κυλλανικά Κτήματα*. Αυτά τα κτήματα ήταν πολύ μεγάλα, και υπήρχαν από την εποχή του δικτάτορα της Δημοκρατίας, Λεύκιου Κορνήλιου Σύλλα (π. 138 π.Χ. - 78 π.Χ.).

Όταν ο πατέρας της απεβίωσε το 221, η μητέρα της ήταν για λίγο παντρεμένη με τον Αυτοκράτορα Ελαγάβαλο. Μέχρι το τέλος του 221, ο Ελαγάβαλος είχε τερματίσει τον γάμο τους, χωρίζοντας τη μητέρα της.

Όταν απεβίωσε η μητέρα της Αννία Φαυστίνα η Νεότερη, η Πομπονία Ουμιδία κληρονόμησε τις ιδιοκτησίες τής μητέρας της και την περιουσία εκείνης. Με αυτόν τον τρόπο, έγινε μία πολύ πλούσια κληρονόμος. Σύμφωνα με τις επιγραφές που βρέθηκαν στο κτήμα, η Πομπονία Ουμιδία αναφέρεται ως ιδιοκτήτρια του κτήματος, κληρονομώντας το από τους γονείς της. Αυτές οι επιγραφές αποκαλύπτουν ότι η Πομπονία Ουμιδία παντρεύτηκε έναν Έλληνα πολιτικό ονόματι Φλάβιο Αντιοχιανό, που ήταν ενεργός πολιτικός κατά τη διάρκεια της βασιλείας των τεσσάρων προαναφερθέντων Αυτοκρατόρων. Η Πομπονία Ουμιδία περνούσε τον χρόνο της μεταξύ Ρώμης και Πισιδίας. Σύμφωνα με τις επιγραφές, η Πομπονία Ουμιδία φαίνεται να ήταν ένα ενάρετο άτομο στον χαρακτήρα. Δεν είναι γνωστό αν η Πομπονία Ουμιδία γέννησε κάποιο από τα παιδιά του Φλάβιου Αντιοχιανού.

## Πηγές
* Αλάρικος Γουάτσον, *Αυρηλιανός ο τρίτος αιώνας* (Routledge, 1999)
* William M. Ramsay, *Οι πόλεις και οι επισκοπές της Φυργίας: Δοκίμιο για την τοπική ιστορία της Φρυγίας από τους πρώτους χρόνους έως την τουρκική κατάκτηση, Τόμος πρώτος, Μέρος πρώτο*

Κατηγορία:Ρωμαίες γυναίκες
Κομητεία Λέικ (Τενεσί)

Η **Κομητεία Λέικ** () είναι κομητεία στην πολιτεία του Τενεσί των Ηνωμένων Πολιτειών. Κατά την απογραφή του 2020, ο πληθυσμός ήταν 7.005 κάτοικοι, γεγονός που την καθιστά την πέμπτη λιγότερο πυκνοκατοικημένη κομητεία στο Τενεσί. Η διοικητική πρωτεύουσα (*έδρα*) είναι το Τίπτονβιλ . Συνορεύει βόρεια με το Κεντάκι και δυτικά χωρίζεται από το Μιζούρι από τον ποταμό Μισισιπή.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση , εκ των οποίων  είναι γη και  είναι νερό. Είναι η πέμπτη μικρότερη κομητεία στο Τενεσί ανά περιοχή.

### Γειτονικές κομητείες

* Κομητεία Φούλτον, Κεντάκι (βόρεια)
* Κομητεία Όμπιον (ανατολικά)
* Κομητεία Ντάιερ (νότια)
* Κομητεία Πέμισκοτ, Μιζούρι (δυτικά)
* Κομητεία Νέας Μαδρίτης, Μιζούρι (βορειοδυτικά)

## Παραπομπές


Κατηγορία:Κομητείες του Τενεσί
Μάρκος Πετρόνιος Σούρα Μαμερτίνος

Ο **Μάρκος Πετρόνιος Σούρα Μαμερτίνος**, λατιν.: *Μάρκος Πετρόνιος Σούρα Μαμερτίνος* (απεβ. μεταξύ 190 και 192 μ.Χ.) ήταν Ρωμαίος ύπατος, που έζησε τον 2ο αι., και ήταν ένας από τους γαμπρούς του Αυτοκράτορα Μάρκου Αυρηλίου.

Ο Μαμερτίνος καταγόταν από μία πλούσια, καλά διασυνδεδεμένη οικογένεια αφρικανικής καταγωγής, πιθανώς από την Αίγυπτο. Ο πατέρας του Μάρκος Πετρόνιος Μαμερτίνος ήταν αντικαταστάτης ύπατος το 150, και το όνομα τής μητέρας του είναι άγνωστο. Είχε έναν αδελφό, τον Μάρκο Πετρόνιο Σούρα Σεπτιμιανό, ο οποίος διετέλεσε ύπατος το 190, και μία αδελφή της οποίας σύζυγος ήταν ο επιφανής συγκλητικός Μάρκος Αντωνίνος Άντιος Λύκος. Ο Μαμερτίνος ήταν συγγενής του γραμματικού Μάρκου Κορνήλιου Φρόντου.

Κατά τη διάρκεια της βασιλείας του Μάρκου Αυρηλίου (161-180) και της Φαυστίνας της Νεότερης (161-175), ο Μαμερτίνος νυμφεύτηκε την κόρη τους Αννία Κορνιφικία Φαυστίνα τη Νεότερη, στη Ρώμη.

Λίγο μετά το 173 η Κορνηφικία Φαυστίνα γέννησε στον Μαμερτίνο έναν γιο, τον Πετρόνιο Αντωνίνο.

Ο Μαμερτίνος και η οικογένειά του θα μπορούσαν να βρίσκονταν στο χειμερινό στρατόπεδο του Μάρκου Αυρηλίου στις αρχές του 180. Όταν ο Μάρκος Αυρήλιος απεβίωσε αργότερα εκείνο το έτος, τον διαδέχθηκε ως Αυτοκράτορας ο γιος του Κόμμοδος, κουνιάδος του Μαμερτίνου. Το 182 ο Μαμερτίνος διετέλεσε ύπατος. Κάποια στιγμή μεταξύ 190 και 192, ο Κόμμοδος διέταξε τους θανάτους του Μαμερτίνου, τού γιου του, τού αδελφού του και της οικογένειας τής αδελφής του. Η Κορνιφικία Φαυστίνα επέζησε των πολιτικών διώξεων τού αδελφού της, και αργότερα ξαναπαντρεύτηκε.

## Πηγές
* Μάρτιν Μ. Γουίνκλερ, *Η Πτώση της Ρωμαϊκής Αυτοκρατορίας: Κινηματογράφος και Ιστορία* (2009)
* Michael Petrus Josephus van den Hout, *Σχόλιο στις Επιστολές του M. Cornelius Fronto* (1999)
* Αλμπίνο Γκαρζέτι, *Από τον Τιβέριο στους Αντωνίνους: Ιστορία της Ρωμαϊκής Αυτοκρατορίας 14-192 μ.Χ.* (1974)
* Faustina II livius.org (τελευταία πρόσβαση 27 Φεβρουαρίου 2020)

Κατηγορία:Εκτελεσθέντες Αρχαίοι Ρωμαίοι
Κατηγορία:Δυναστεία των Αντωνίνων
Κατηγορία:Ρωμαίοι ύπατοι του 2ου αιώνα
Αγακλυτός (απελεύθερος)

Ο **Αγακλυτός**, λατιν.: *Agaclytus* ήταν απελεύθερος του Ρωμαίου Aυτοκράτορα Μάρκου Αυρηλίου, ο οποίος λέγεται ότι είχε μεγάλη επιρροή στον Αυρήλιο και τον συναυτοκράτορά του, Λεύκιο Βέρο.  Δόθηκε σε γάμο με τη χήρα τού εξαδέλφου τού Μάρκου Αυρηλίου, Μάρκου Άννιου Λίβωνα, από τον Λ. Βέρο, παρά τις αντιρρήσεις του Μ. Αυρηλίου, ο οποίος αρνήθηκε να παραστεί στο γαμήλιο συμπόσιο.  Είναι ένα από τα λίγα —αν όχι το μοναδικό— παραδείγματα στην αρχαία Ρώμη, όπου ένας απελεύθερος νυμφεύεται κάποια από την τάξη των συγκλητικών.  Ο γιος του Αγακλυτού από αυτόν τον γάμο, Λεύκιος Αυρήλιος Αγακλυτός, έγινε ο δεύτερος σύζυγος της Βιβίας Αυρηλίας Σαβίνας, της νεότερης κόρης του Μ. Αυρηλίου. Η *[[Ιστορία των Αυγούστων]]* αναφέρει μία φήμη, ότι μία πλεκτάνη εναντίον του Μάρκου Αυρηλίου, την οποία υποκίνησε η σύζυγός του, Φαυστίνα η Νεότερη, ακυρώθηκε, όταν ο Αγακλυτός ανέφερε την ύπαρξή της στον Αυρήλιο. Ωστόσο, υπήρχαν πολλές φήμες για την κακή συμπεριφορά της Φαυστίνας, και ο Αυρήλιος τις κατήγγειλε έντονα ως αναληθείς.  

## Δείτε επίσης
* Δυναστεία των Αντωνίνων

## Αναφορές

## Πηγές
* Smith, William, ed. (1870). "Agaclytus". Dictionary of Greek and Roman Biography and Mythology.

Κατηγορία:Δυναστεία των Αντωνίνων
Κατηγορία:Ρωμαίοι του 2ου αιώνα
NGC 5784

Ο **[[Νέος Γενικός Κατάλογος|NGC]] 5784** είναι φακοειδής γαλαξίας στον αστερισμό Βοώτη. Η ταχύτητά του συγκριτικά με την κοσμική ακτινοβολία υποβάθρου είναι  και κατά συνέπεια απέχει, βάσει του νόμου του Χαμπλ, περίπου 264 εκατομμύρια έτη φωτός. Τον ανακάλυψε ο αστρονόμος Ουίλιαμ Χέρσελ (William Herschel) στις 9 Απριλίου 1787.

## Υπερκαινοφανείς
Έχουν παρατηρηθεί δύο υπερκαινοφανείς τύπου Ia στον NGC 5784:
* Ο **SN 2018mef** στις 7 Ιουνίου 2018.
* Ο **SN 2023bch** στις 30 Ιανουαρίου 2023.

## Ομάδα γαλαξιών
Ο NGC 5784 ανήκει στην ομάδα γαλαξιών NGC 5739 (επίσης γνωστή ως [M98j] 234) στην οποία ανήκουν επίσης οι γαλαξίες NGC 5598, NGC 5603, NGC 5696, NGC 5739, NGC 5787 και NGC 5860.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Βοώτης (αστερισμός)
5784
53265
09592
+07-31-006
NGC 2708

Ο **NGC 2708** είναι σπειροειδής γαλαξίας στον αστερισμό Ύδρα. Η ταχύτητά του συγκριτικά με την κοσμική ακτινοβολία υποβάθρου είναι  και κατά συνέπεια απέχει περίπου 111 εκατομμύρια έτη φωτός βάσει του νόμου του Χαμπλ. Τον ανακάλυψε ο αστρονόμος Ουίλιαμ Χέρσελ (William Herschel) στις 6 Ιανουαρίου 1785 και τον παρατήρησε επίσης ο Τζων Χέρσελ στις 12 Μαρτίου 1826 για αυτό και εγγράφεται στον Νέο Γενικό Κατάλογο και ως **NGC 2727**.

Σύμφωνα με τη βάση SIMBAD πρόκειται για γαλαξία Σίφερτ τύπου ΙΙ.

## Υπερκαινοφανής
Έχει παρατηρηθεί ένας υπερκαινοφανής στον NGC 2708: ο τύπου **SN 2023bee** την 1η Φεβρουαρίου 2023.

## Ομάδα γαλαξιών
Ο NGC 2708 ανήκει στην ομώνυμη ομάδα γαλαξιών (επίσης γνωστή και ως LGG 164) στην οποία ανήκουν επίσης οι γαλαξίες NGC 2695, NGC 2699 και NGC 2706.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Σπειροειδείς γαλαξίες
Κατηγορία:Ύδρα (αστερισμός)
25097
+00-23-015
2708
The WB

Το **The WB Television Network** (συντομευμένο σε The WB, στυλιζαρισμένο ως "THE WB", και με το παρατσούκλι "Frog Network" ή/και "The Frog" από την πρώην μασκότ του, ο Michigan J. Frog) ήταν αμερικανικό τηλεοπτικό δίκτυο που λειτούργησε από το 1995 έως το 2006. Ξεκίνησε να εκπέμπει στις 11 Ιανουαρίου 1995, ως κοινοπραξία μεταξύ του τμήματος Warner Bros. Entertainment της Time Warner, της θυγατρικής Tribune Broadcasting της Tribune Company (η οποία αργότερα αγοράστηκε από την Nexstar Media Group) και του Τζέιμι Κέλνερ, με τον πρώτο να ενεργεί ως ελέγχων εταίρος. Το δίκτυο μετέδιδε συνήθως προγράμματα που στόχευαν σε εφήβους και νεαρούς ενήλικες μεταξύ 13 και 34 ετών, ενώ το παιδικό μπλοκ προγραμματισμού του, το Kids' WB, στόχευε παιδιά ηλικίας μεταξύ 4 και 12 ετών.

Στις 24 Ιανουαρίου 2006, η Warner Bros. και η CBS Corporation ανακοίνωσαν σχέδια για την αντικατάσταση των αντίστοιχων θυγατρικών τους δικτύων, το The WB και το UPN, με το The CW αργότερα το ίδιο έτος. Το The WB έπαψε να λειτουργεί στις 17 Σεπτεμβρίου 2006, με ορισμένα προγράμματα τόσο από το κανάλι όσο και από τον ανταγωνιστή του, το UPN (το οποίο είχε κλείσει στις 15 Σεπτεμβρίου) να μεταφέρονται στο The CW όταν το κανάλι ξεκίνησε την επόμενη μέρα, 18 Σεπτεμβρίου.

Η Time Warner επαναχρησιμοποίησε την επωνυμία για ένα διαδικτυακό δίκτυο που ξεκίνησε τις δοκιμές beta στις 28 Απριλίου 2008 και στη συνέχεια ξεκίνησε στις 27 Αυγούστου 2008. Μέχρι το κλείσιμό του τον Δεκέμβριο του 2013, ο ιστότοπος επέτρεπε στους χρήστες να παρακολουθούν εκπομπές που προβαλλόντουσαν στο πρώην τηλεοπτικό δίκτυο, καθώς και προγράμματα από την ανενεργή υπηρεσία In2TV που δημιουργήθηκε πριν από την απόσχιση της AOL από την Time Warner. Η πρόσβαση στον ιστότοπο ήταν δυνατή μόνο εντός των Ηνωμένων Πολιτειών.

## Παραπομπές


Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1995
Κατηγορία:Τηλεοπτικά κανάλια και σταθμοί οι οποίοι έκλεισαν το 2006
Κατηγορία:Αμερικάνικοι τηλεοπτικοί σταθμοί
Κατηγορία:Warner Bros. Discovery
Ζυγός Ηρακλείας Άρτας

Ο **Ζυγός** Ηρακλείας είναι οικισμός της Ηπείρου στην Περιφερειακή Ενότητα Άρτας και τον Δήμο Γεωργίου Καραϊσκάκη.

## Γενικά στοιχεία
Ο Ζυγός βρίσκεται βόρεια των Ορέων Βάλτου, σε υψόμετρο 460 μέτρα. Το χωριό απέχει περίπου 39 χιλιόμετρα ΒΑ. από την Άρτα και 9  χιλιόμετρα Β.-ΒΔ. από την Άνω Καλεντίνη (έδρα του δήμου). Ο ενοριακός ναός του χωριού είναι η εκκλησία του Αγίου Γεωργίου. 

Αναφέρεται επίσημα για πρώτη φορά ως ξεχωριστός οικισμός το 1912 με την ονομασία *Τυμπά Διχομαίρου* να προσαρτάται στην τότε κοινότητα Βελεντζικού. Το 1954 μετονομάστηκε σε Ζυγός. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι, ανήκει στην κοινότητα Διχομοιρίου που υπάγεται στη δημοτική ενότητα Ηρακλείας του Δήμου Γεωργίου Καραϊσκάκη ενώ σύμφωνα με την απογραφή του 2021 απογράφησαν 63 κάτοικοι. 

## Σημείωση
Στην ίδια περιφερειακή ενότητα αλλά τον Δήμο Νικολάου Σκουφά υπάρχει ο ομώνυμος οικισμός Ζυγός.

## Παραπομπές


Κατηγορία:Χωριά της περιφερειακής ενότητας Άρτας
Κατηγορία:Δήμος Γεωργίου Καραϊσκάκη
Λεύκιος Ιούνιος Καισένιος Παίτος

Ο **Λεύκιος Ιούνιος Καισένιος Παίτος**, λατιν.: *Lucius Junius Caesennius Paetus* (π. 45 - μετά το 94) ήταν Ρωμαίος συγκλητικός, που έζησε κατά τη διάρκεια της δυναστείας των Φλαβίων. Διετέλεσε αντικαταστάτης ύπατος για το *διάστημα* (nundinium) του Μαρτίου-Ιουνίου 79, με συνάδελφο τον Πόπλιο Καλβίσιο Ρούσωνα. 

Ο Ιούνιος Καισένιος Παίτος ήταν γιος και συνονόματος του Λεύκιου Καισένιου Παίτου, υπάτου το 61, και της Φλαβίας Σαβίνας, κόρης του Τίτου Φλάβιου Σαβίνου. 

Ο Καισένιος Παίτος είναι γνωστό ότι υπηρέτησε ως τριβούνος του στρατού το 62 υπό τον Γν. Δομίτιο Κορβούλωνα.  Παρά τις στρατιωτικές ήττες τού πατέρα του, η δική του σταδιοδρομία δεν υπέστη σοβαρό πλήγμα, καθώς ο Παίτος έγινε αντικαταστάτης ύπατος (consul suffectus), και τελικά ανθύπατος (κυβερνήτης) της Ασίας το 93/94. 

## Αναφορές

Κατηγορία:Δυναστεία των Αντωνίνων
Κατηγορία:Ύπατοι της Ρωμαϊκής Αυτοκρατορίας
Δέκιμος Ιούνιος Νόβιος Πρίσκος

Ο **Δέκιμος Ιούνιος Νόβιος Πρίσκος**, λατιν.: *Decimus Junius Novius Priscus* ήταν Ρωμαίος συγκλητικός, ο οποίος άκμασε υπό τη βασιλεία της δυναστείας των Φλαβίων. Διετέλεσε ύπατος το έτος 78, με συνάδελφό του τον Λεύκιο Κειόνιο Κόμμοδο. 

Σύμφωνα με τhν Όλλι Σαλόμιες στη μονογραφία της για τις ρωμαϊκές πρακτικές ονοματοδοσίας, η μορφή τού ονόματός του όπως παρουσιάζεται στην πρώτη παράγραφο, δεν μαρτυρείται σε καμία από τις πρωτογενείς πηγές, αλλά δίνεται «σε όλα τα τυπικά έργα». Η πιο κοινή μορφή είναι (Δ.) Nόβιος Πρίσκος  Το «Ιούνιος» εμφανίζεται μόνο σε μία υπατική ημερομηνία από τη Μεσσήνη. Η Σαλομίες σημειώνει, ότι το όνομα (praenomen) «Δέκιμος» «μπορεί να εξηγηθεί, μόνο αν υποθέσει κάποιος ότι στην πραγματικότητα ονομαζόταν επίσης Iούνιος· το όνομα *Δέκιμος* είναι χαρακτηριστικό του γένους των Ιουνίων, αλλά κατά τα άλλα μάλλον ασυνήθιστο». Σε αυτό η Σαλομίες προσθέτει, «από την άλλη πλευρά, τ*ο Nόβιος* και τ*ο Πρίσκος* ανήκουν ξεκάθαρα μαζί».  Είναι πιθανό ότι ο Ιούνιος Νόβιος Πρίσκος ήταν γιος του Nόβιου Πρίσκου, φίλου του Σενέκα του Νεότερου. Εξορίστηκε από τη Ρώμη για τον ρόλο του στη συνωμοσία του Πίσωνα , και αργότερα υιοθετήθηκε από έναν Δέκιμο Πρίσκο.

Το μόνο άλλο αξίωμα που είναι γνωστό ότι κατείχε ο νεότερος Νόβιος Πρίσκος ήταν κυβερνήτης της Κάτω Γερμανίας. Η θητεία του χρονολογείται από τον Βέρνερ Εκ από το έτος 78 έως το 82. ,

## Αναφορές

Κατηγορία:Ύπατοι της Ρωμαϊκής Αυτοκρατορίας
Κατηγορία:Ρωμαίοι ύπατοι του 1ου αιώνα
Έγκλημα μίσους

**Έγκλημα μίσους** στο ποινικό δίκαιο ονομάζεται μια τυπική παράβαση (όπως η κακοποίηση ή η δολοφονία) με το επιπρόσθετο στοιχείο της προκατάληψης έναντι του θύματος λόγω της εξωτερικής του εμφάνισης ή της ένταξης αυτού σε μία συγκεκριμένη κοινωνική ομάδα.

Παραδείγματα τέτοιων ομάδων μπορεί να περιλαμβάνουν, και περιορίζονται σχεδόν εξολοκλήρου από, φυλή, εθνότητα, αναπηρία, γλώσσα, εξωτερική εμφάνιση, πολιτικές αντιλήψεις, πολιτική παράταξη, ηλικία, θρησκεία, φύλο, ταυτότητα φύλου, ή σεξουαλικό προσανατολισμό.

Περιστατικά μπορεί να περιλαμβάνουν κακοποίηση, ανθρωποκτονία, ζημιά σε ιδιοκτησία, εκφοβισμό, παρενόχληση, λεκτική κακοποίηση ή προσβολές, εκμετάλλευση, ή προσβλητικά γκράφιτι και γράμματα. Μη εγκληματικές δράσεις που παρακινούνται από τέτοιους λόγους συχνά αποκαλούνται «περιστατικά προκατάληψης».

Στον ποινικό κώδικα της Ελλάδας, ως έγκλημα μίσους ορίζεται «η τέλεση πράξης από μίσος προκαλούμενο λόγω της φυλής, του χρώματος, της θρησκείας, των γενεαλογικών καταβολών, της εθνικής ή εθνοτικής καταγωγής ή του σεξουαλικού προσανατολισμού ή της ταυτότητας φύλου» του θύματος, και τίθενται για αυτό αυξημένες ποινές.

## Δείτε επίσης

* Διάκριση
* Εθνοκάθαρση
* Ρατσισμός
* Ξενοφοβία
* Πογκρόμ
* Γυναικοκτονία
* Βία κατά των γυναικών

## Παραπομπές


Κατηγορία:Κακοποίηση
Κατηγορία:Έγκλημα
Κατηγορία:Βία
Κατηγορία:Ρατσισμός
Κατηγορία:Σεξισμός
Κατηγορία:Διάκριση εις βάρος ΛΟΑΤ ατόμων
Κόιντος Αυρήλιος Πακτουμέιος Φρόντων

Ο **Κόιντος Αυρήλιος Πακτουμαίος Φρόντων**, λατιν.: *Quintus Aurelius Pactumeius Fronto* ήταν Ρωμαίος συγκλητικός, που δραστηριοποιήθηκε κατά τον 1ο αι. μ.Χ. Διετέλεσε ύπατος για το *διάστημα (nundinium)* Σεπτεμβρίου-Οκτωβρίου 80 ως συνάδελφος του Λεύκιου Αίλιου Λάμια Πλαύτιου Αιλιανού. 

Ο Αυρήλιος Πακτουμέιος Φρόντων είναι το πρώτο καταγεγραμμένο άτομο από τη Βόρεια Αφρική, που ανέλαβε την υπατεία, αν και ο αδελφός του Κόιντος Αυρήλιος Πακτουμέιος Κλήμης, του οποίου η ημερομηνία της θητείας του ως υπάτου δεν είναι γνωστή αλλά είναι περίπου την ίδια εποχή, θα μπορούσε να είναι νωρίτερα. Μία σφραγίδα σε έναν αμφορέα που βρέθηκε στην Πομπηία, χρονολογεί τον αμφορέα στην υπατεία του «Μάρκελλου και του Πακτουμέιου».  Το μυστήριο έγκειται σε μία επιγραφή από την Κίρτα, που ανέθεσε η Πακτουμέια, κόρη ενός από αυτούς τους αδελφούς, αλλά το τμήμα με το όνομα τού πατέρα της είναι κατεστραμμένο, και τα εναπομείναντα γράμματα θα μπορούσαν να ταιριάζουν σε οποιονδήποτε από τους δύο.  Τόσο ο Πακτουμέιος Φρόντων όσο και ο αδελφός του Κλήμης, είναι γνωστοί μόνο από επιγραφές.

Και τα δύο αδέλφια γεννήθηκαν στην τάξη των ιππέων, και ως εκ τούτου ήταν *νέοι άνθρωποι* (homines novi). Η Mιρέγ Κορμπιέ, στη μονογραφία της για τους οικονομικούς διαχειριστές της Ρωμαϊκής Αυτοκρατορίας, εξηγεί το *όνομα γένους τους* (gentilica) ως αποτέλεσμα μίας με διαθήκη υιοθεσίας από έναν Κόιντο Αυρήλιο.  Και οι δύο διορίστηκαν στη Σύγκλητο ως πραιτωριανοί από τον Βεσπασιανό και τον Τίτο το 73-74. Ο Φρόντων διορίστηκε *επόπτης* (procurator) του *στρατιωτικού ταμείου* (aerarium militare)*,* πιθανώς για τρία χρόνια, μεταξύ των ετών 75 και 79. H Κορμπιέ σχολιάζει την αξιοσημείωτη ταχύτητα της προόδου του Φρόντvna: χρειάστηκε μόνο έξι χρόνια για να αποκτήσει τον βαθμό του υπάτου, μετά την εισαγωγή του στη Σύγκλητο.  Η ζωή και των δύο αδελφών στερείται τεκμηρίωσης μετά τις υπατείες τους.

Η Κορμπιέ πιστεύει ότι η Πακτουμέια ήταν κόρη του Πακτουμέιου Φρόντωνα, ενώ ο αδελφός του Κλήμης είναι ο παππούς του Πόπλιου Πακτουμέιου Κλήμη, υπάτου το 138. 

## Αναφορές

Κατηγορία:Ύπατοι της Ρωμαϊκής Αυτοκρατορίας
Ωχ! Βασανάκια

Το **Ωχ! Βασανάκια** είναι διήγημα του Αλέξανδρου Παπαδιαμάντη, το οποίο δημοσιεύτηκε τον Ιανουάριο του 1894 στο περιοδικό *Το Νέον Πνεύμα* του Βλάση Γαβριηλίδη. Πρόκειται για ένα διήγημα ανάλαφρο, νεανικό, ποιητικό, ερωτικό, το οποίο εκτυλίσσεται στη Σκιάθο. Το διήγημα *Ωχ! Βασανάκια* είναι ένα από τα πιο ερωτικά διηγήματα του Παπαδιαμάντη, μια ιστορία που αποκαλύπτει τον εφηβικό έρωτα και μοιάζει με παραμύθι.

Το *Ωχ! Βασανάκια* τυπώθηκε σε βιβλίο μετά τον θάνατο του Αλέξανδρου Παπαδιαμάντη, όπως άλλωστε όλα τα έργα του, αφού ο Παπαδιαμάντης δεν ευτύχησε να δει ούτε ένα έργο του τυπωμένο σε βιβλίο. Το διήγημα κυκλοφορεί από τις Εκδόσεις Δόμος στον τρίτο τόμο των απάντων του Αλέξανδρου Παπαδιαμάντη, αλλά και σε ξεχωριστό τόμο από τις ίδιες εκδόσεις που φέρει τον τίτλο *Απάνθισμα διηγημάτων Αλέξανδρου Παπαδιαμάντη*. Επίσης, το διήγημα συμπεριλαμβάνεται στο βιβλίο *Ερωτικός Παπαδιαμάντης* από τις Εκδόσεις Πατάκη.

## Υπόθεση
Το θέμα του σχετικά σύντομου αυτού διηγήματος είναι το αθώο, βασανιστικό και άτολμο εφηβικό φλερτ ανάμεσα σε αγόρια και κορίτσια του 19ου αιώνα. Η υπόθεση, χωρισμένη σε οκτώ ενότητες, είναι απλή και εξελίσσεται ευθύγραμμα.

Μέσα στο γυμνάσιο τα αγόρια βασανίζονται από τις δοτικές και τα απαρέμφατα, ενώ πάνω στο απέναντι ψηλό ταρατσάκι τα κορίτσια κουβεντιάζουν, ανταλλάσσοντας ματιές. Με το σχόλασμα οι δυο παρέες ανακατεύονται, η μάγισσα του  χωριού θεωρεί πως τα κορίτσια την κορόιδεψαν και αρπάζει ένα αγκαθωτό κλαδί τρικοκκιάς για να τα χτυπήσει, αλλά ένα από τα αγόρια της ρίχνει μια πέτρα κι έτσι η μάγισσα τρέπεται σε φυγή.

## Ανάλυση
Η Δρ αρχιτέκτων - αρχαιολόγος Μαρία Λιλιμπάκη - Σπυροπούλου, στη μελέτη της *Φύση και οίκηση στον Αλέξανδρο Παπαδιαμάντη*, θεωρεί το διήγημα ηθογραφικό και συνάμα κωμικό, ενώ ο Σταύρος Ζουμπουλάκης στη μελέτη του *Πέτρα σκανδάλου* αναρωτιέται αν ξέρει κανείς διήγημα για τα σκολιαρόπαιδα καλύτερο και ποιητικότερο από το *Ωχ! Βασανάκια*.

Σύμφωνα με την Αγγελική Καραθανάση - Μανουσάκη, σε όλο το διήγημα είναι διάχυτη μια ευγενική συγκράτηση των ερωτικών συναισθημάτων των εφήβων που εκφράζει το ήθος της εποχής, ήθος που διατηρήθηκε περίπου το ίδιο μέχρι το τέλος της δεκαετίας του 1970. Το *Ωχ! Βασανάκια* είναι ένα από τα έξι «σχολικά» διηγήματα του Παπαδιαμάντη. Σε αυτό ο Παπαδιαμάντης διεισδύει στα βάθη της εφηβικής ψυχής βγάζοντας στην επιφάνεια το αθώο, βασανιστικό και άτολμο εφηβικό φλερτ του δεύτερου μισού του 19ου αιώνα, ενώ το διήγημα εξελίσσεται σε ευδιάκριτες και καλά δομημένες σκηνές δοσμένες με κινηματογραφική τεχνική.

## Παραπομπές
 

## Εξωτερικοί σύνδεσμοι

* Εταιρεία Παπαδιαμαντικών Σπουδών. *[https://www.papadiamantis.net/aleksandros-papadiamantis/syggrafiko-ergo/diigimata/355-x-vasanakia-1894 Ὤχ! Βασανάκια (1894)].* papadiamantis.net. Ανακτήθηκε στις 11/05/2025.
* Ελεύθερη Ψηφιακή Βιβλιοθήκη eBooks4Greeks.gr. *[https://www.ebooks4greeks.gr/wx-basanakia Ωχ! Βασανάκια (διήγημα του Αλέξανδρου Παπαδιαμάντη)].* Αφήγηση Σαπφώ Νοταρά. ebooks4greeks.gr. Ανακτήθηκε στις 11/05/2025. 

Κατηγορία:Διηγήματα του Αλέξανδρου Παπαδιαμάντη